Document ID: 32007R1227

REGULAMENTUL (CE) NR. 1227/2007 AL COMISIEI
din 19 octombrie 2007
de modificare a Regulamentului (CE) nr. 712/2007 în ceea ce privește cantitățile specificate în invitațiile permanente de participare la licitație pentru revânzarea pe piața comunitară a cerealelor deținute de agențiile de intervenție din statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
Regulamentul (CE) nr. 712/2007 al Comisiei (2) a lansat invitații permanente de participare la licitație pentru revânzarea pe piața comunitară a cerealelor deținute de agențiile de intervenție din statele membre. Regulamentul respectiv prevede în anexa I o cantitate de 27 502 tone de grâu comun deținută de agenția maghiară de intervenție.
(2)
Regulamentul (CE) nr. 1539/2006 al Comisiei din 13 octombrie 2006 de adoptare a unui plan privind atribuirea statelor membre de resurse imputabile exercițiului 2007 pentru furnizarea de produse alimentare provenind din stocurile de intervenție pentru persoanele cele mai defavorizate din Comunitate (3) stabilește, între altele, cantitatea din fiecare tip de produs care trebuie retrasă din stocurile deținute de agențiile de intervenție. Printre cantitățile respective, la punctul 9 din anexa III la Regulamentul (CE) nr. 1539/2006 este menționată, sub formă de transferuri intracomunitare autorizate, o cantitate de 96 712 tone de grâu comun, deținută de agențiile maghiare de intervenție și destinată României. Regulamentul (CEE) nr. 3149/92 al Comisiei din 29 octombrie 1992 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate (4) prevede la articolul 3 alineatul (2) al doilea paragraf că acele cantități care nu au fost retrase din stocurile de intervenție la data de 30 septembrie din anul de punere în aplicare a planului nu mai sunt alocate statului membru căruia i-au fost atribuite. La 5 septembrie 2007, autoritățile române au informat serviciile Comisiei cu privire la imposibilitatea respectării datei limită stabilite. În consecință și ținând seama de situația pieței grâului comun, ar trebui recuperată cantitatea de 96 712 tone de grâu comun și adăugată la cantitatea pusă la dispoziție pentru vânzare în cadrul invitației de participare la licitație lansate de Regulamentul (CE) nr. 712/2007.
(3)
Prin urmare, Regulamentul (CE) nr. 712/2007 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 712/2007 se înlocuiește cu textul anexei la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 octombrie 2007.

Labels: 3
17
18